
Priedas Nr. 2

VšĮ  UTENOS LIGONINĖ

 PIRKIMO – PARDAVIMO SUTARTIS  (projektas)

DĖL FARMACIJOS PRODUKTŲ PIRKIMO

2026  m._____________   mėn. ___  d. Nr. 
Utena

Viešoji įstaiga Utenos ligoninė, įmonės kodas 183854143, atstovaujama direktoriaus Gedo Kukanausko, veikiančio pagal įstaigos įstatus, toliau sutartyje vadinama Pirkėju, ir ___________________, (įmonės) kodas  _________________, atstovaujama _______________, veikiančio pagal _________________,  toliau vadinama Tiekėju, toliau kartu vadinami Šalimis, sudarė šią sutartį (toliau – Sutartis):

1. SUTARTIES OBJEKTAS
1.1. Tiekėjas įsipareigoja parduoti ir pagal Pirkėjo užsakymą pristatyti prekes (farmacijos produktus), o Pirkėjas priimti ir apmokėti už juos šalių sutartyje numatytą kainą.
1.2. Prekių asortimentas, kainos ir kiekiai nurodyti specifikacijoje (1 priedas), kuri yra neatskiriama šios sutarties dalis.  Pirkėjas gali pirkti ir kitų pavadinimų farmacijos produktus (pagal poreikį)  pagal tą dieną tiekėjo galiojančias kainas perkamiems produktams.

2. KAINA IR BENDRA SUTARTIES VERTĖ
2.1. Sutarčiai taikomas fiksuotų įkainių  kainodaros metodas. Sutartyje nustatyti fiksuoti prekių įkainiai, kurie nurodyti šios sutarties priede Nr. 1. 
2.2. Bendra sutarties vertė  be PVM _________Eur ( skaičiais ir žodžiais). PVM suma _________Eur (skaičiais ir žodžiais). Bendra sutarties vertė su PVM _____________ Eur (skaičiais ir žodžiais) .  
2.3. Įkainiai sutarties vykdymo laikotarpiu negalės būti keičiami per visą sutarties vykdymo laikotarpį, išskyrus kai pasikeičia pridėtinės vertės mokestis (PVM). Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, nepateiktų prekių įkainiai keičiami (mažinama ar didinama) proporcingai PVM pasikeitusio tarifo dydžiu. Įkainių pakeitimas įforminamas papildomu rašytiniu šalių susitarimu. 
2.4. Į Prekių įkainius įskaityti visi Pardavėjo mokami mokesčiai, prekės pristatymo ir kitos išlaidos.
2.5. Į Sutarties vertę įskaičiuotos visos išlaidos (prekių įpakavimas, atvežimas, iškrovimas, sunešimas ir pan.) ir visi mokesčiai.
2.6. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.
2.7. Sutartyje numatytų įkainių perskaičiavimo (keitimo) tvarka: 
2.7.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.7.4. punkte, viršija 8 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo. 
2.7.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę. 
2.7.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo. 
2.7.4. Nauji įkainiai apskaičiuojami pagal formulę: a1 = a + (  x a ), kur 
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo). 
a1 – perskaičiuotas (pakeistas) įkainis (Eur be PVM) 
k – Pagal vartotojų kainų indeksą ( 06 SVEIKATA) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: k  x 100 - 100 , (proc.) kur 
Ind. naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas ( 06 SVEIKATA). 
Ind. pradžia – laikotarpio pradžios datos (mėnesio) vartojimo prekių ir paslaugų indeksas ( 06 SVEIKATA). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  
2.7.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki tiek skaitmenų po kablelio, kiek nurodyta sutartyje.  
2.7.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

3. FARMACIJOS PRODUKTŲ  PRISTATYMAS
3.1. Prekės pagal pirkimo sutartį bus užsakomos dalimis, pagal Pirkėjo poreikį. Užsakymas gali būti laisvos formos, t.y. telefonu, faksu, elektroniniu paštu. Prekių pristatymo terminas: per 4 darbo dienas nuo užsakymo dienos. Kai Tiekėjas neturi pakankamo Pirkėjo užsakytų prekių kiekio, prekės pristatomos per Pirkėjo ir Tiekėjo suderintą papildomą terminą, kuris negali būti ilgesnis kaip 3 darbo dienos.
3.2. Prekių pristatymo vieta: VšĮ Utenos ligoninė, vaistinė, Aukštakalnio g. 3, LT-28151 Utena.
3.3. Tiekėjas Prekes perduoda Pirkėjo įgaliotam asmeniui. Prekių pristatymo ir perdavimo data yra Pirkėjo pasirašymo sąskaitoje faktūroje (perdavimo-priėmimo akte arba kituose dokumentuose) diena. 
3.4.Pirkėjui pateikiama sąskaita faktūra (priėmimo-perdavimo aktas arba kitas dokumentas), kurioje nurodoma prekės registravimo numeris, serija, analizės numeris ir pateikiamos prekių kokybės sertifikatų kopijos. Tiekėjas įsipareigoja išrašomoje sąskaitoje faktūroje vartoti tuos pačius pavadinimus ir mato vnt. kokie yra pridedamoje specifikacijoje.
3.5. Prekių priėmimą, t.y. kokybės ir kiekių tikrinimą, vykdo abiejų šalių įgalioti asmenys prekių pristatymo vietoje.
3.6. Pirkėjas (jo įgaliotas asmuo), priėmęs prekes, sąskaitoje faktūroje (priėmimo-perdavimo akte arba kituose dokumentuose) turi nurodyti gavimo datą, savo vardą, pavardę ir pareigas, uždėti spaudą, pasirašyti bei vieną dokumento egzempliorių grąžinti Tiekėjo atstovui.
3.6. Jei pristatymo metu yra akivaizdus prekių pakuočių pažeidimas ir kyla įtarimas, kad prekės gali būti nekokybiškos ar galimas jų trūkumas, Pirkėjas (jo įgaliotas asmuo) sutikrina pristatytas prekes Tiekėjo (jo įgalioto asmens), pristačiusio prekes, akivaizdoje. Nustačius užsakytų prekių kokybės ar kiekio neatitikimus, Pirkėjas įsipareigoja apie tai pranešti per protingą terminą Tiekėjui.

4. FARMACIJOS PRODUKTŲ KOKYBĖ IR GARANTIJOS
4.1.  Tiekėjas garantuoja, kad prekės yra naujos, nenaudotos, be defektų ir jų kokybė atitinka tai prekių grupei keliamas technines sąlygas ir standartus, Tiekėjo pasiūlymą bei kitus Sutarties reikalavimus, taip pat atitinka visus, su jų tiekimu ir kokybe susijusių Lietuvos Respublikos ir Europos Sąjungos teisės aktų reikalavimus. Tiekėjas garantuoja, kad prekės yra kokybiškos, neturi paslėptų trūkumų ir defektų.
4.2. Pateiktų prekių galiojimo terminas turi būti ne trumpesnis kaip 70-80 % viso prekės tinkamumo naudoti termino.
4.3. Tiekėjas įsipareigoja visiškai atsakyti už teikiamų prekių kokybę. Paaiškėjus paslėptiems ir kitiems Prekių trūkumams ar jei Prekės neatitiks Sutartyje nustatytų reikalavimų, Tiekėjas privalo per 3 (tris) darbo dienas nuo pranešimo apie trūkumus, pašalinti trūkumus arba pakeisti Sutartyje nustatytų reikalavimų neatitinkančias Prekes atitinkančiomis Sutartyje nustatytus reikalavimus, t.y. privalo pakeisti Prekes kokybiškomis.
4.4. Prekių kokybės dokumentai pateikiami  perkančiajai organizacijai  kartu su prekėmis.
4.5. Tiekėjas garantuoja nenutrūkstamą prekių tiekimą.
4.6. Netinkamos kokybės ar dėl Tiekėjo kaltės pristatytos ne tos rūšies prekės grąžinamos Tiekėjui. Prekių grąžinimas turi būti įformintas Lietuvos Respublikos įstatymais numatyta tvarka. Prekės grąžinamos Tiekėjo sąskaita tomis pačiomis kainomis, kokiomis buvo gautos.
4.7. Pirkėjas turi teisę nutraukti Sutartį ir pareikalauti iš Tiekėjo atlyginti dėl Sutarties nutraukimo patirtus nuostolius, jei Tiekėjas nepakeičia Sutartyje nustatytų reikalavimų neatitinkančių Prekių atitinkančiomis reikalavimus Prekėmis per Sutarties 4.3. punkte nustatytą terminą.

5. ATSISKAITYMO SĄLYGOS
5.1. Nustatoma fiksuota prekių kaina.
5.2. Nuo šios sutarties pasirašymo dienos, pasikeitus Pridėtinės vertės mokesčiui, šioje sutartyje nurodytos prekių kainos likusiam neišpirktam prekių kiekiui gali būti perskaičiuojamos, jas didinant (mažinant) pasikeitusiu Pridėtinės vertės mokesčio dydžiu. Kainų perskaičiavimas įforminamas raštišku šalių susitarimu.
5.3. Pirkėjas apmoka Pardavėjui už laiku pristatytas kokybiškas, Sutartyje ir Konkurso sąlygose nustatytus reikalavimus atitinkančias Prekes pagal gautas PVM sąskaitas faktūras per 30 (trisdešimt) kalendorinių dienų po to, kai privalomojo socialinio draudimo lėšos iš VLK (PSDF) bus pervestos į Pirkėjo sąskaitą, bet ne vėliau kaip per 60 kalendorinių dienų nuo PVM sąskaitos faktūros gavimo dienos.

6. SUTARTIES ĮVYKDYMO UŽTIKRINIMAS
6.1. Sutarties įvykdymo užtikrinimo priemonė yra netesybos. 
6.2. Prekių Tiekėjo iniciatyva visai arba laikinai nutraukus prekių pardavimą sutartyje nurodytomis kainomis, Tiekėjas moka Pirkėjui 10 proc. dydžio baudą nuo nepateiktų prekių sumos arba užtikrina šių prekių pardavimą sutartyje nurodytomis kainomis, įsigydamas jas iš kito prekių Tiekėjo.
6.3. Pirkėjas, pažeidęs atsiskaitymo tvarką, Tiekėjui pareikalavus, Pirkėjas moka 0.02% dydžio delspinigius nuo nesumokėtos sumos už kiekvieną pradelstą  dieną.
6.4. Tiekėjui nepateikus prekių per Sutarties 3.1. punkte nurodytą terminą, jis moka 0,02% dydžio delspinigius nuo nepateiktų prekių sumos arba užtikrina šių prekių pardavimą sutartyje nurodytomis kainomis, įsigydamas jas iš kito Tiekėjo (Pardavėjo).  Delspinigių sumokėjimas neatleidžia Tiekėjo nuo sutartinių įsipareigojimų įvykdymo.
6.5. Avansinis mokėjimas nenumatomas.

7. SUTARTIES GALIOJIMAS IR NUTRAUKIMAS
7.1. Sutartis įsigalioja nuo sutarties pasirašymo dienos ir galioja 12 (dvylika) mėnesių. 
7.2. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
7.3. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme.
7.4. Sutartis gali būti nutraukta raštišku šalių susitarimu ir kitais Lietuvos Respublikos Civilinio kodekso numatytais pagrindais.
7.5. Sutarties Šalys turi teisę Sutartį nutraukti savo iniciatyva, apie tai įspėjant kitą Sutarties Šalį ne vėliau kaip prieš 30 (trisdešimt) kalendorinių dienų. Ši nuostata netaikoma, kai Sutartis nutraukiama dėl įsipareigojimų, atsiradusių iš šios Sutarties, netinkamo vykdymo arba nevykdymo.
7.6. Vienai iš šalių nevykdant sutartyje numatytų įsipareigojimų, sutartis gali būti nutraukta vienašališkai, raštu įspėjus apie tai kitą sutarties šalį ne vėliau kaip prieš 14 (keturiolika) kalendorinių dienų iki sutarties nutraukimo dienos.

8. NENUGALIMA JĖGA ( FORCE MAJEURE )
8.1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių veikimo. Šalys nenugalimos jėgos (force majeure) aplinkybes supranta taip, kaip nustato Lietuvos Respublikos Vyriausybės 1996 m. liepos 15 d. nutarimu Nr.840 patvirtintos ,,Atleidimo nuo atsakomybės, esant nenugalimos jėgos (force majeure) aplinkybėms, taisyklės“.
8.2.  Šalis, kuri negali vykdyti savo įsipareigojimų pagal šią Sutartį dėl nenugalimos jėgos (force majeure) aplinkybių veikimo, privalo apie tai pranešti kitai šaliai kuo skubiau (ne vėliau kaip per 5 darbo dienas) nuo tokių aplinkybių veikimo pradžios. Šalis laiku nepranešusi kitai šaliai apie nenugalimos jėgos (force majeure) aplinkybes, netenka teisės jomis remtis. Prievolių nevykdanti šalis privalo atlyginti nuostolius, kurie susidarė per protingą terminą nepranešus kitai šaliai apie nenugalimos jėgos aplinkybes.

9. KITOS SĄLYGOS
9.1. Perkančioji organizacija neįsipareigoja išpirkti viso prekių kiekio.
9.2. Perkančioji organizacija gali padidinti kiekvienos pirkimo dalies (pozicijos) perkamą kiekį, nurodytą sutarties priede. Perkančiosios organizacijos poreikio kiekis gali būti viršytas ne daugiau kaip 10 proc. kiekvienos pozicijos.  Galutinė sutarties kaina, kurią perkančioji organizacija turės sumokėti tiekėjui, priklauso nuo vykdant sutartį parduotų prekių kiekio (apimties). 
9.3. Jei Tiekėjas negali pateikti atitinkamo prekės ženklo, gamintojo ar panašiai, prekės, nurodytos pirkimo sutartyje, Tiekėjas, iš anksto, gavęs rašytinį Pirkėjo sutikimą, turi teisę vietoje šios prekės pristatyti kito prekės ženklo, gamintojo ar panašiai, prekę, su sąlyga, kad pasiūlyta prekė yra tokių pačių charakteristikų, kaip konkrečiai numatyta sutartyje, o kaina yra ne didesnė, nei tos prekės, kuri nurodyta sutartyje.
9.4. Tiekėjas įsipareigoja išrašomoje sąskaitoje faktūroje vartoti tuos pačius prekių pavadinimus ir mato vnt. kokie yra pridedamoje specifikacijoje. Taip pat ant sąskaitos faktūros užrašyti sutarties numerį ir datą, pagal kurią parduodamos prekės.
9.5. Nei viena iš Šalių neturi teisės perduoti trečiajai šaliai teisių ir įsipareigojimų pagal šią sutartį.
9.6. Draudžiama didinti tiekiamų prekių kainą per visą pirkimo sutarties galiojimo laikotarpį, išskyrus 2.4. punkte numatytus atvejus, bei tokias pirkimo sutarties sąlygas, kurias pakeitus nebūtų pažeisti Viešųjų pirkimo įstatymo 17 straipsnyje nustatyti principai ir tikslai .
9.7. Sutartis sudaryta dviem egzemplioriais, po vieną šalims, lietuvių kalba. Abu egzemplioriai turi vienodą juridinę galią.
PRIDEDAMA: Specifikacija (priedas prie sutarties).
JURIDINIAI ŠALIŲ ADRESAI: 
	Pirkėjas
Viešoji įstaiga Utenos ligoninė
Aukštakalnio g. 3, LT-28151 Utena 
Įmonės kodas 183854143 
PVM kodas (įstaiga nėra PVM mokėtoja)
A/s LT 04 7044 0600 0251 6012
AB SEB bankas
Banko kodas 70440
Tel./faksas 8~389 63820
e. p. info@utenosligonine.lt
Direktorius                   
_____________________
Gedas Kukanauskas

Priedas prie Sutarties Nr. ____________

SPECIFIKACIJA

	Pirkimo dalies Nr.
	Prekės  pavadinimas
	Mato vnt.
	Orientacinis
kiekis
12 mėn.
	Vnt. kaina,
Eur
be PVM
	Vnt. kaina 
Eur
 su PVM
	Bendra suma Eur 
be PVM
	Bendra suma Eur
Su PVM

	Bendra sutarties  suma  su PVM (skaitmenimis ir žodžiais)



JURIDINIAI ŠALIŲ ADRESAI:

	“PIRKĖJAS”

VšĮ  Utenos ligoninė
Aukštakalnio g. 3, LT-28151 Utena
Įm. kodas 183854143
Tel./faksas 8 389 63820
Sąsk.Nr. LT04 7044 0600 0251 6012
Bankas AB  SEB bankas
El.p.: info@utenosligonine.lt

Direktorius 
________________ 
Gedas Kukanauskas

	“TIEKĖJAS”















